Legend of Aukelenuiaiku. 59 



alalia, olelo aku la lakou i keia mau olelo ia Aukelenuiaiku, a lie mea oluolu loa ia i 

 ko Aukelenuiaiku nianao. 



A pau ke kamailio ana me Aukelenuiaiku, hoi aku la lakou i ka hale, a hiki 

 lakou, ninau mai la o Namakaokahai : "Auhea ka oukou mea i huli aku nei?" I aku 

 na kaikunane: "Eia'e mahope, ua hookane aku nei makou nan, i loaa ona kaikoeke 

 no makou, no ka mea, he kanaka maikai, aole kina mai luna a lalo, ua like no me oe, 

 nolaila, ua pono no oe ke lawe o kau kane ia." Ma keia mau olelo a kona mau kai- 

 kunane, he mea oluolu loa ia i ka manao o ke 'Hi wahine, o Namakaokahai. 



Maanei e olelo iki kakou no ka olelo a ke 'kua o Aukelenuiaiku ia ia, a Lonoi- 

 koualii. I aku o Lonoikoualii ia Aukelenuiaiku: "Ua hala keia mau make o kaua 

 mahope, o ka make koe mamua o kaua, o ka make ia mainoino kaua. I hele kaua a 

 hiki i ka hale o ke 'Hi wahine, mai komo oe i loko o make oe, ku no oe ma waho o ka 

 puka, no ka mea, e hoike mai ana na mea make i mua on. O na mea mua e kuu ia 

 mai i mua ou, na wahine i hele mua ae ai, a i aloha mai laua ia oe, pakele oe (oia keia 

 aloha walina); a hala ia make ou, alalia, kuu ia mai ka ilio; a hala ia make, o na 

 kaikunane mai. A hala ia mau make ia oe, alalia, o na mea ai no kekahi mea e make 

 ai oe. Nolaila, e hoolohe mai oe, ina i hanai ia mai oe i ka ai i loko o ka umeke, mai 

 ai oe, aia i loko o laila ko make. Eia kau ai e ai ai oe, o ka ipu e ulu ana me ke ka 

 a me ka lau, aia i laila ka ai, ka ia, ka wai." O keia mau mea a pau loa ka ke akua 

 o Aukelenuiaiku i olelo mai ai ia ia, a Lonoikoualii. 



A pau ka laua olelo ana, alalia, hele aku la o Aukelenuiaiku i kahi o Namakao- 

 kahai, a hiki o Aukelenuiaiku i kahi o Namakaokahai, ku iho la ia nia ka puka o 

 ka hale, aloha mai la na mea a pau ia ia. Mahope o ke aloha ana, kahea mai la lakou 

 ia Aukelenuiaiku, e komo nialoko o ka hale, aole keia i komo i loko, ku iho la no o 

 Aukelenuiaiku ma laila. Maanei e ike ai kakou i ke ko ana o na olelo a ke 'kua o 

 Aukelenuiaiku, a i ka mana no hoi o Aukelenuiaiku. 



Ia Aukelenuiaiku e ku ana ma ka puka o ka hale o Namakaokahai, kuu ia mai 

 la na wahine elua, oia o Upoho, Haapuainanea. Kena aku la o Namakaokahai: 

 "E Upoho a me Haapuainanea, ka olua make hoi." Ia wa, huli ua mau wahine nei 

 nana ia Aukelenuiaiku, a ike, o ke keiki i loaa mua ai ia laua, hilahila iho la laua, a 

 holo aku la. Holo o Upoho he wahine iole, a noho i ka poopoo, holo o Haapuainanea, 

 he wahine moo, a pili i ka laau, hala keia make o Aukelenuiaiku. 



Mahope o laua, kuu ia mai o Moela, he ilio kiai no ka aina. I ke kokoke ana 

 ia Aukelenuiaiku, hamama ka waha, keke na niho, wehe ke a luna a me ke a lalo, lele 

 mai nanahu ia Aukelenuiaiku. Aole i moku o Aukelenuiaiku, pili e ka ilio i ke kapa 



